MÄRTRITE HÄÄL
MÄRTER: 1. Usu pärast kannatav inimene 2. Inimene, kes sureb usu eest
Tänapäevalgi kiusatakse kristlasi taga
Väärkoheldakse
Vangistatakse
Piinatakse
Iga päev
"Pidage meeles vange,
nagu te oleksite kaasvangid ja kurja kannatajaid,
sest ka teie olete alles maises ihus." Heebrealastele 13:3
India põhiseadus tagab usuvabaduse kõigile oma elanikele.
India kristlaste tegelikkus
on aga siiski täis tagakiusu ja vägivalda.
Sealne kristlaste tagakius on enam kui tõsine.
Samas pole see peatanud India kristlaste tegevust.
Märtrite Hääl tegutseb samuti Indias,
aidates eesliinil tegutsevaid evangeliste.
Märtrite Hääle tegevjuht Hannu Lahtinen
räägibki me India tööst lähemalt.
Tere tulemast vaatama saadet "Märtrite hääl"!
Ja tere tulemast ka sulle, Hannu Lahtinen.
Tänan!
Me räägime täna Indiast -
sellest suurest, rahvarohkest ja värvikast maast.
India põhiseadus tagab usuvabaduse kõigile oma riigi kodanikele.
Samas see ei toimi väga hästi,
sest näiteks kristlaste tagakius on mitmeski kohas üsnagi tõsine.
India kristlasi kiusatakse taga nii moslemite kui hindude poolt.
Hannu, sa käisid möödunud talvel Indias
ja oled seal varemgi mitmeid kordi käinud.
Räägi palun India ja eriti sealsete kristlaste taustast.
Indias muutus väga palju 2014. aastal,
kui India rahvuslikult meelestatud hindude partei tuli võimule
ühes oma radikaalsete vaadetega peaminister Modiga.
Sellest ajast peale on seal valitsenud selline meelsus,
et indialaseks olemine tähendab hinduks olemist
ja hinduks olemine indialaseks olemist.
Kõik need, kes pole hindud - nagu näiteks kristlased,
pole selle määratluse kohaselt ka indialased.
Nii pole neid ka vaja kaitsta ja nad kogevad rünnakuid.
Olles vaadanud erinevaid raporteid,
siis aastate jooksul on toimunud kristlaste vastu
tuhandeid rünnakuid.
Need rünnakud on suunatud kas külade või teatud perede vastu,
kuna hindud näevad neid kui väärusulisi.
Nii on kahanenud ka nende turvatunne,
kuna riigipolitsei ei sekku sellesse, vaid jälgib kõike kõrvalt.
Eriti tugevat tagakiusu kogevad aga hindud,
kes on pöördunud ristiusku.
India kristlased on teinud viimastel aastatel
tublit evangeelset tööd
ja paljud hindud pöörduvad ristiusku, kuna nad kogevad Jumala puudutust.
Samas aga on paljud pidanud ka maksma kõrget hinda selle eest.
Paljudes sealsetes piirkondades on lõhutud kristlaste palvekodasid.
Esineb ka füüsilist vägivalda ja inimesi lahutatakse oma peredest.
Päris mitmeid on ka tapetud ristiusku pöördumise tõttu.
India on muidugi hästi suur maa, kus on oma osariigid
ja kus kehtivad seadused, mis ei luba usku vahetada.
Ehk siis, hinduistide valitsus arvab,
et hindu ei tohi pöörduda mõnda teise usku.
Nii on ka selle valitsuse peamiseks eesmärgiks
saada seadused, mis keelavad teise usku pöördumise,
kehtima üle kogu India.
Lisaks on neil käimas kampaania "Tagasi koju",
mis tähendab seda,
et sa pead vägivalla ja survestamise tõttu
pöörduma tagasi koju ehk teisisõnu - saama taas hinduks.
Ma loen ajakirja "Christianity Today" ("Tänapäeva kristlus"),
kus on ka kirjutatud sellest, kuidas peaminister kiusab taga
nii vähemuses olevaid kristlasi kui kõiki teisigi.
Sellest on saanud seal igapäevane reaalsus.
Keegi ei hooli ka sellest, et vihakõne on lubatud.
Seal on olnud käigus slogan:
"Kõik kristlased hauda ja moslemid välja me maalt!"
Mingu viimased Pakistani või kuhu iganes.
Kuidas aga on lood Kashmiri osariigiga Põhja-Indias?
Seal elab hästi palju moslemeid
ja seal on ka pikka aega olnud rahutusi.
Mis on need peamised põhjused, mis seda põhjustavad?
Kashmiri konflikt on kestnud seal 1947. aastast saati,
kui Pakistan lõi Indiast lahku ja sai omaette riigiks.
Nii on Kashmiri piirkonna pärast peetud Indiaga võitlust.
India on ju valdavalt hindude maa ja Pakistan moslemite maa.
Lisaks sellele on veel Hiinagi kaasatud kogu loosse.
Kõik tahavad seda ala endale saada.
Varasemalt on toimunud kolm väga verist sõda,
sest seda, mille nimel võidelda, on palju.
Nii on toimunud mitmeid relvastatud konflikte.
Olukord muutus veelgi teravamaks 2019. aastal,
kui India peaminister Modi võttis Kashmiri osariigilt,
mis on 95% ulatuses isalmistlik ja kus väga järgitakse šaria seadusi,
ta võttis neilt ära eriõigused
ja nii saavad sinna kolida nüüd ka hindud ning paljud teised.
See aga on põhjustanud palju konflikte.
Nii et tegu on sellise teistmoodi piirkonnaga.
Me näeme hetke pärast ühe video,
kus üks mees nimega Lakshman räägib oma tööst Kashmiris.
Räägi aga meile enne, kes see Lakshman üldse on?
Ma tunnen teda juba aastaid.
Tegu on hästi helge olemisega noore mehega,
kellel on ka naine ja laps.
Ta on ise Kashmiris sündinud,
pärinedes India kastisüsteemi järgi üsna kõrgest kastist.
Ta isal on sõjaväelase taust
ja tegu on sügavalt uskliku hindu perega.
Lakshman aga ei tundnud väga huvi oma usundi vastu,
kuna seal on nii palju jumalaid, kes vahel lausa tülitsevad omavahel.
Nii sattus Lakshman valele teele ja sattus erinevatesse gängidesse,
tehes igasugu halbu asju.
Narkoäri õitseb seal täiega ja nii jäi ka Lakshman neist sõltuvusse
Ta ei suutnud kuidagi leppida faktiga, et moslemid võimutsevad Kashmiris.
Tegu on ju hindude alaga ja see kuulub hindudele.
Nii koges ta noore mehena keset oma otsinguid suurt lootusetust,
mõeldes lausa enesetapulegi.
Enne seda aga otsustas ta teha midagi Kashmiri heaks.
Ta otsustas minna Pakistani, et liituda mõne terrorirühmitusega
ja tappa seejärel nii palju moslemeid kui vähegi võimalik.
Ta oli juba valmis minema, aga jäi hoopis väga raskelt haigeks.
Ta ema aga oli mingil ajahetkel saanud sõbraks osade kristlastega,
mistõttu ema viis Lakshmani ühe pastori juurde,
kes palvetas ta eest ja Lakshman sai terveks.
See oli ta esimene kokkupuude Jeesusega.
Siis kuulis ta ka sõnumit sellest, et Jeesus on surnud ta pattude eest,
armastab teda
ja tahab anda talle nii elu eesmärgi kui igavese elu.
Nii pöörduski Lakshman Jeesuse poole.
Siis aga luges ta Jeesuse sõnu Mäejutluses.
Matteuse 5:44: "Armastage oma vaenlasi."
Laxman mõistis, et moslemid on alati olnud tema vaenlased
ehk ta otsustas hakata armastama moslemeid
ning rääkima neile Jumala armastusest.
Vaatame siis ka väikese video Lakshmanist,
kus ta räägib meile oma tööst.
Kiitus Issandale!
Mina olen Lakshman.
Olen Märtrite Hääle evangelist, kes tegutseb Kashmiris, Indias.
Tahan rääkida sellest,
kuidas Jumal kutsus mind töötama moslemite keskel.
Olin varem suur moslemite vastane, aga Jumala armastus muutis mu elu
ja nii hakkasin töötama oma vaenlaste seas Kashmiri orus.
Pühendasin end sellele tööle täiega.
Kashmir on selles mõttes teistmoodi piirkond,
et seal elavad valdavalt moslemid.
Meil on seal põrandaalused kogudused,
nii et usuvabadust veel ei ole.
Oleme alati kogenud tagakiusu.
2011. aastal oli kohe eriti tugev tagakius.
Valitsus kaalub kehtestada ristiusku piirava seaduse kehtestamist.
Seetõttu on meil ka tagakius ja põrandaalused kogudused,
mitte vabadus.
Me koguneme 10-15 inimesega kusagil ruumis
ja ülistame Jumalat, tehes seda muidugi vaikselt.
Sest, kui keegi teada saaks,
võidakse meid panna vangi või peksta läbi.
Nii et selline on me töö siin.
Meil on palju väljakutseid ja raskusi,
aga Jumal on meiega ja kaitseb meid oma armu läbi.
Meil on kolm kristlaste kogukonda.
Üks neist on Uris, teine Srinagaris ja kolmas Kashmiri orus.
Jumal kasutab meid kõigis neis kohtades.
Nii et me elame rasketes tingimustes, aga Jumal on armuline.
Üks me usuõde langes tagakiusu ohvriks.
Ta oli oma perest ainus, kes sai kristlaseks,
pühendades end Jeesusele.
Ta hakkas ka Piiblit uurima,
öeldes, et on valmis surema Kristuse eest.
Ta pere tuli talle järele ja viis ta tagasi koju,
soovides, et ta pöörduks tagasi islamiusku.
Tema aga ütles, et ei kavatse seda teha
ja kui tarvis, siis kasvõi tapku ta.
Nii antigi talle mürki, kuid ta palvetas veel isegi surres,
öeldes: "Issand, andesta mu vanematele
ja ava nende silmad."
See on see, kuidas ta palvetas.
Nii et selliseid kohutavaid asju juhtub me usklikega siin.
Seega palun mõelge me peale ja palvetage me teenistuse eest.
Märtrite Hääl toetab siis eesliini töötajate tegevust Indias.
Kuid sel kevadel kuulsime koroona kriisist lähtuvalt
uuest akuutsest abivajadusest
ja seda just nimelt seal Kashmiris.
Räägi palun ka sellest.
See, mis Kashmiris toimub, toimub mitmel teiselgi maal,
kus tahame aidata tagakiusatud kristlasi.
Kashmiris on saanud kristlaseks suurel hulgal moslemeid.
Kui seal juba enne koroonatki oli konfliktide tõttu eriolukord,
siis koroona tõttu on seal nüüd endiselt tegu nö punase tsooniga.
Nii ei saa need värsked kristlased käia tööl
ja neile keeldutakse ka toiduabi andmast.
Lihtsalt seetõttu, et nad on nö väärusulised.
See on tinginud väga raske olukorra nende jaoks
ja see pani meid ka langetama väga kiireid otsuseid.
Olen rõõmus selle üle,
et meil on vahendeid, millest kriisiolukordades aidata.
Nii oleme saanud saata neile otse toiduabi.
Ühtlasi palvetame praegu Jumala juhtimist
suure vajaduse osas turvakodu järele,
kuna Lakshmani sõnul kogevad seal üsna mitmedki
ikka korralikku tagakiusu.
Nii oleme läkitanud abi nii Kashmiri kui mitmesse teisessegi maasse.
Sellist nö kriisiabi,
et need inimesed saaksid koroona kriisi ajal toitu.
Märtrite Hääl tegutseb siis Indias rohujuure tasandil,
aidates eesliini evangeliste.
Mida see töö endas kätkeb?
Too palun ka mõni näide.
Esimesena meenub mulle Indiast
mu vana hea sõber Daniel, keda olen juba aastaid tundnud.
Tegelikult tuleb ta üldse Pakistanist, kus ta lapsepõlves elas.
Danieli lugu on kui järg Apostlite tegude raamatule Piiblis.
Ta on pärit moslemite perest.
Kui ta lapsena õues mängis,
tuli onu talle rääkima Jeesuse lapsepõlvest.
Moslemitel on selle kohta oma lugu ja kõik moslemid teavad seda.
Seda on Koraaniski mainitud.
Kui Jeesus olnud laps,
oli ta teinud savist linnu ja puhunud selle sisse,
nii et lind tõusis lendu.
Danielile jäi see imeline lugu meelde.
Hiljem, kui ta juba Indias elas,
õppis ta islamit veelgi pikemalt ja põhjalikumalt.
Lugedes Koraani jäi teda vaevama küsimus,
miks on Allah ehk Jumal andnud Jeesusele nii suure väe?
See tekitas tema huvi
ja kui ta seda siis professorite käest küsis,
visati ta koolist välja,
öeldes, et seal ei tohi selliseid küsimusi esitada.
Läks veel veidi aega mööda ja Daniel leidis Jeesuse.
Ta on väga lugupeetud mees,
kes õpetas piiblikoolides erinevaid aineid.
Kuid teda hakkas vaevama see, kui ta nägi, kuidas ta sõpradele
ja üldse moslemitele, kelle seast ta ju ise tuli,
ei rääkinud keegi Jeesusest.
See hakkas teda nii tugevalt vaevama,
et ta astus usus välja
ja jättis oma turvalise ning kindla sissetulekuga töö.
Selle asemel hakkas ta ühe teise usuvennaga
sõitma ratastega 15-20 km päevas,
külastades turgusid ja külasid
ning rääkides seal moslemitele Jeesusest.
See kõik algas väga dramaatiliselt, kuna kõigile ikka ei meeldinud see.
Nii on mul endalgi pilt sellest, kuidas Danieli usuvend kinni võeti
ja 18-noahoobiga surnuks pussitati.
Üks teine usuvend, kes nendega samuti kaasas oli,
pidi mitu kuud haiglas olema, kuid tuli õnneks siiski kõigest välja.
Daniel aga langes suurde kriisi.
Tal olid tol ajal veel väikesed lapsed.
Ta langes masendusse ja küsis Jumalalt:
"Kas Sa ka päriselt oled kutsunud mind sellele tööle?"
See oli kutsumisega seotud kriis.
Lapsed ütlesid: "Issi, ära mine enam nende halbade inimeste juurde."
Kuniks pool aastat hiljem koputati ta uksele.
Seal seisis suur hulk mehi -
riietatud moslemi rüüdesse,
pikad habemed ees ja valged mütsid peas.
Daniel ehmatas esialgu ära, küsides: "Mida te soovite?"
Nad ütlesid, et nad on selle tapetud usuvenna sugulased.
See usuvend oli ka olnud kunagi moslem.
Daniel ei teadnud algul, mida nad temast tahavad.
Kas teha talle midagi halba või saada raha ta käest?
Kuid need mehed olid šokis sellest, mida nende pereliikmega oldi tehtud
ja nad ei arvanud islamist enam midagi.
Nii küsisid nad:
"Kas sa võiksid palun rääkida meile, kes see teie Jeesus on?"
Sealt hakkasid asjad liikuma.
Daniel sai minna nende külla ja õpetada neile päevadeviisi Piiblit
ja seda, kes Jeesus on.
Peale seda tunnistasid esimesed 30 inimest
Jeesuse oma Issandaks.
Nad põlvitasid Tema ees ja said ristitud.
Ühtlasi sündis sealsete moslemite keskel
esimene kogudus.
Nii et meil on suur rõõm ja eesõigus
toetada ka selle töö kaudu eesliini evangeliste Põhja-Indias.
Piirkonnas, mida sageli nimetatakse misjonäride surnuaiaks.
See on kahtlemata ohtlik töö, mida need eesliini evangelistid teevad.
Me saame mingi aja pärast
kuulda ka raadiosaateid nii Lakshmanist kui Sionist.
Seda nii Radio Day's kui Radio Patmoses.
Igati põnevad saated on tulekul.
Räägime korraks ka India naistest.
Nad elavad meestega võrreldes mitmeski mõttes alamal tasandil.
Oleme Soomeski kuulnud šokeerivatest juhtumitest,
kus naisi on grupiviisiliselt vägistatud ja tapetud.
Mis aga siis võib juhtuda, kui naisest saab kristlane?
India naiste teema on üks lõputu teema.
Olen isegi lugenud nende kohta erinevatest allikatest,
kus öeldakse,
et India naiste olukord on hullem kui isegi Afganistanis või Süürias.
Helistasin ühele eesliini evangelistile, keda ma hästi tunnen.
Nii teda, ta peret kui lapsi.
Ta nimi on Nasma.
Mäletan seda lugu,
kuidas ta moslemina pöördus Jeesuse poole.
Küsisin ta käest,
kuidas temasse suhtuti, kui temast kristlane sai?
Oma pere jaoks oli ta peale seda otsekui surnud.
Ta vennad ei rääkinud enam temaga ja see oli nii halb tunne.
Ta oli muidu õnnelikus abielus,
aga peale seda hakkas ta kogukond otsima ta mehele uut naist.
Nasma puhul ja tegelikult laiemaltki on raske see,
et kui pöördud ära oma esiisade usust,
võetakse sinult ka su lapsed ära.
See on väga karm.
Nasma hüüdis oma valus Jumala poole,
küsides, mis temast küll saab,
mispeale Jumal oli küsinud:
"Kas sa ka tead, kui kaua ma olen olemas olnud?"
Jumal esitas Nasmale sellise lihtsa küsimuse.
"Kas ma siis pole ka võimeline kandma hoolt su eest?"
Nii oli ka imeline näha, mida Jumal Nasma elus tegi.
Ja isegi, et kogukond oli lubanud ta ära tappa,
ütles Nasma: "Laske aga käia!
Aga tehke seda siis ka kõigi inimeste juuresolekul,
et kõik teaksid, et ma suren Jeesuse Kristuse nimel."
Sealt edasi hakkas aga imelisi asju juhtuma.
Nasma ei loobunud oma usust
ja ta mees pöördus samuti Jeesuse poole.
Täna teenib nende tütargi Jumalat.
Nii on Nasma üks neist eesliini evangelistidest.
Seal eesliinil on siis nii mehi kui naisi?
Just nii.
Nasma on tulihingeline Jeesuse tunnistaja.
Ta käib moslemi naiste juures, kellele tal on naisena hea ligipääs.
Mehed ei saaks kunagi nendega sellisel moel suhelda.
Tõsi.
On sul ka Indiaga seoses mõni eriline palvesoov?
Mainisid juba turvakodu teemat, aga kas on veel midagi,
mida võiks vaatajaile palveteemana välja käia?
See turvakodu on tõesti esimene asi,
kuna vajadus selle järele on nii mitmeid kordi esile tõusnud.
Sest meil on teatud mõttes vastutus nende vastpöördunute ees,
kes jäävad korraga kodutuks ega tunne end turvaliselt ja kaitstuna.
Nad vajavad kohta, kuhu minna.
Nii et see on üks palveteema.
Samas, kui mõelda neile tohututele inim-massidele Indias,
kes pole mitte kunagi kuulnud Jeesusest.
Nii peaksime palvetama täiendava tööjõu eest.
Jumalameeste- ja naiste eest,
kes läheksid Nasma, Danieli ja Lakshmani kombel
julgegsti jagama sõnumit Jeesusest ja viima seda edasi.
See on see sama palveteema, mille Jeesuski meile jättis -
paluda rohkem töötegijaid Issanda viljapõldudele.
Kas pole nii? - On.
Sul on siin ka Märtrite Hääle ajakiri.
Räägi sellest veidi lähemalt
ja ka sellest, kuidas seda tellida, kui see veel kellelgi ei käi.
Märtrite Hääle ajakiri ilmub 6 korda aastas.
Jagame seal uudiseid ja lugusid
erinevatelt tööpõldudelt, kus tegutseme.
Meil on võrratu uus peatoimetaja - Ilpo Jokimäki
ja võrratu meeskond,
kes jagavad meiega lugusid
eesliini tööst ja tagakiusatute olukorrast.
Iga loo lõpus on ka tänu- ka palvesoovid.
Nii on hea enne uue ajakirja ilmumist palvetada nende inimeste eest.
Peatselt ilmuv uus number räägibki just Indiast.
Lisaks veel info raadiosaadete kohta, mida on mitmeid erinevaid.
Üks mees teeb näteks Jaapanist võrratuid saateid ja taskuhäälinguid.
Sina ise, Sari, teed samuti saateid nii nagu mitmed teisedki me seast,
nii et tasub olla kursis nendega.
Tasub ka vaadata me Facebooki ja Instagrami lehekülgi.
Palvetada kaasa
Facebooki kaudu nähtavates otsesaadetes.
Seda ajakirja saab tellida me kontorist ja täiesti tasuta.
Ekraanil on näha me kontaktandmed,
nii et telli kohe julgesti!
Aitäh sulle Hannu nende värskete uudiste eest Indiast
ja ka nende palveteemade eest!
Puudutagu need me südameid, vormudes palveiks Jumala ees.
Suur tänu sulle!
Aitäh ja namaste! - Namaste!
Tõlge: Anne-Ly Raukas